ფილმი „მიზანი ნომერი ერთი“
ფილმი „მიზანი ნომერი ერთი“ პირველი არ არის, სადაც დაკავების ცენტრებში მომხდარი ფაქტებია ასახული.
“ვულგარულად დამახინჯებული“ თუ რეალური ისტორიის ასახვა? ფილმში „მიზანი ნომერი ერთი“ ოსამა ბინ ლადენის ძებნის ოპერაციის კადრს მიღმა ისტორიაა ასახული. აქ ნაჩვენებია ის სადაზვერვო მეთოდები, რომელსაც ალ-ყაიდას ლიდერის ადგილის დადგენაში იყენებდნენ. ბევრი ამას წამებას უწოდებს. რეჟისორი ქეთრინ ბიგელოუ ამბობს, რომ ეს სცენები რეალურ ამბებს ეყრდნობა და სიუჟეტის განვითარებისთვის აუცილებელი იყო: ფილმს ზოგიერთი კანონმდებელი უკვე აკრიტიკებს. მათი თქმით, აქ ასახული დაკითხვის სცენები წარმოდგენილია, როგორც სადაზვერვო ინფორმაციის მოპოვების ეფექტური მეთოდი. ერთერთ ასეთ მეთოდს წყალში დახჩობის სიმულაცია წარმოადგენდა. ზოგიერთმა სენატორმა, მათ შორის რესპუბლიკელმა ჯონ მაკეინმა ფილმს “ვულგარულად დამახინჯებული და სიცრუეში შემყვანი“ უწოდა. აცხადებს მაკეინი. 2011 წლის მაისში ოსამა ბინ ლადენის მოკვლის შემდეგ, კონგრესმენმა პიტერ კინგმა რომელიც წარმომადგენელთა პალატაში საშინაო უსაფრთხოების კომიტეტს ხელმძღვანელობდა, განაცხადა, რომ ოპერაციაში მთავარი როლი წყალში დახრჩობის სიმულაციამ შეასრულა. - განაცხადა კინგმა. მოგვიანებით, კონგრესმენმა კინგმა დაზვერვის და თავდაცვის დეპარტამენტის იმ ჩინოსნების საქმის გამოძიება მოითხოვა, რომელთა მეშვეობითაც ამ ინფორმაციამ ფილმის შემქმნელებამდე მიაღწია. სცენარისტი მარკ ბოლი ბრალდებებს უარყოფს. - ამბობს ბოლი. ფილმი „მიზანი მხოლოდ ერთი“ პირველი არ არის, სადაც დაკავების ცენტრებში მომხდარი ფაქტებია ასახული. ალექს გიბნის დოკუმენტურმა ფილმმა „ტაქსი ბნელი მხარისკენ“ ერაყში აბუ ღრაიბის ციხეში მომხდარი ფაქტები ასახა და ოსკარი დაიმსახურა. ასევე რეჟიროსმა ფილმში „ფიცი,“ გუანტანამოს ბაზაზე არსებული ვითარება გააცნო მაყურებელს. ფილმს „მიზანი ნომერი ერთი“ ზოგიერთი კინომცოდნე იმის გამო აკრიტიკებს, რომ ბოლოში ადამიანთა წამება მიზნის მისაღწევად ერთგვარად გამართლებულად არის წარმოჩენილი. რეჟისორი ბიგელოუ კი ამბობს, რომ მათ ასახეს ის, რაც სინამდვილეში ხდებოდა.